Federico Saccardin el xe el presidente de ła Provincia de Rovigo. Giometra profesionista, el xe sta dipendente del Ministero de łe infrastruture e dei trasporti preso el Magistrato a łe Aque de Venesia dal 1972 al 2007. El xe sta ativista sindacałe inte ła CISL dal 1974. El xe sta insignio inte el 1986 de ł’onorificensa de Cavaliere de ła Republica e sucesivamente de Ofixial, el xe sta nominà Comendatore de ła Republica dal Presidente Ciampi. Segretario generałe de ła CISL del Połesine dal 1994 fin a ła so candidatura a Presidente de ła Provincia inte el 1999. El xe sta ełeto Presidente de ła Provincia inte el turno ełetorałe del 2004 , sunando su el 50,6% dei voti in rapresentansa de na coałision de sentro-sanca. El xe sta Democristian, po' Popołar, po' de ła Margherita e - infine - Democratego.